**Нохчийн меттан талламан белхаш 2 класс.**

**Диктант 1 «Дешархо»**

**1алашо: Предложенех, текстах лаьцна болу хаамаш таллар.**

**Дешархо.**

*Со дешархо ву. Ас дика доьшу. Ас нанна г1о до. Нанас сунна, дика к1ант ву, олу. Со школе т1аьхьа ца вуьсу*.

**Грамматически т1едиллар.**

* ***Мукъачу элпашна буха сизаш хьакха.***
* ***Дешдакъошка декъа т1аьхьарчу предложенера дешнаш.***
* ***Йозанца д1аязде маса предложении ю текстан.***

**Диктант 2 «Машар»**

**1алашо: мукъа а , мукъаза а аьзнех,элпех лаьцна болу хаамаш таллар. Дешнеш дешдакъошка декъа хаар таллар.**

**Машар.**

*Машар бохург дика дош ду. Вайна машар беза. Машарехь адамаша болх бо, уьш дика деха. Вайн Даймахко машарехьа къийсам латтабо.*

**Грамматически т1едиллар.**

* ***Хьалхара мог1а –аша буха сизаш хьакха мукъачу элпашна.***
* ***Шолг1а мог1а –буха сизаш хьакха мукъазачу элпашна.***
* ***Дешдакъошка декъа дешнаш: вайна, машар, Даймохк, къийсам.***

**Диктант 3 «Уьстаг1ий»**

**1алашо:**шалхачу элпех лаьцна болу хаамаш таллар. Шалха элпаш билгалдаха хаар**.**

Уьстаг1ий.

*Тхан юьртахь уьстаг1ий дукха ду. Уьш дика 1алашдо. Цундела шортта жижиг а, т1арг1а а хуьлу. Бераша а до уьстаг1ий 1алашдеш г1о. Кест-кеста уьш дажо а оьху бераш.*

**Грамматически т1едиллар.**

* *Мукъа шалха элпашна буха цхьа сиз хьакха, мукъаза шалха элпашна буха ши сиз хьакха.*
* *Хьалхара предложении дешдакъошка екъа охьнехьа сизаш хьокхуш***.**

Диктант 4 «Гуьйренан т1аьххьара денош»

**1алашо:**къасторан хьаьркех лаьцна болу хаамаш таллар, царех пайдаэца хаар кхиор**.**

Гуьйренан т1аьххьара денош

*Арахь шелъелла. Гуьйре чекхъяла герга яхна. Наггахь лайн чимаш а тосу. Арахь тийна , тап-аьлла ду. Хьозарчий а ца дека. Дийнахь, бусий дог1анаш оьху. Шело сихъелла т1ете1а.*

**Грамматически т1едиллар.**

* *Къасторан хьаьркаш йолу дешнаш схьаязде. Къасторан хьаьркашна буха сизаш хьакха.*

Диктант 5 «Йиший , ваший»

**1алашо:** х1уманаш билгалъечу дешнех лаьцна болу хаамаш таллар. Доларчу ц1ерех лаьцна болу хаамаш таллар. Текстехь долара ц1ераш билгалъяха хаар таллар**.**

Йиший , ваший

*Салманний ,Зиний ваший , йиший ду. Салман Зинел воккха ву. Цо йишин терго йо. Нана болх беш ю. Йиший , ваший ц1ахь дуьсу гуттар а. Салмана Зинина яах1ума ло. Дика ваша ву Зинин, олу массара*.

**Грамматически т1едиллар.**

* *Хьалхара тоба- адамийн ц1ераш схьаязъе.*
* *Шолг1а тоба- адамаш билгалден дешнаш схьаязде.*
* *Т1аьххьарчу предложенехь мукъачу элпашна буха сизаш хьакха.*

Диктант 6 «Тхан доьзал»

**1алашо:** х1уманийн дар билгалдечу дешнех лаьцна болу хаамаш таллар. Текстехь х1уманийн дар билгалдечу дешнаш билгалдаха хаар таллар**.**

**Тхан доьзал.**

*Сарахь ц1а гулло тхан доьзал. Со урокаш ян охьахуу. Дас газета доьшу. Нанас юург кечйо. Йишас суьрташ дохку. Яах1ума яьлча , цхьаьна стоьла гонаха охьаховшу тхо.*

*Массара бертахь х1ума юу.*

**Грамматически т1едиллар.**

* *Х1уманийн дар билгалдечу дешнашна буха сизаш хьакха.*

*Йозанца д1аязде масса дешдакъа , элп , аз ду дашехь****яах1ума, юург.***

Диктант 7 «Хьуьнхахь»

**1алашо:** гергарчу дешнех лаьцна болу хаамаш шорбар. Текстехь гергара дешнаш каро , уьш билгалдаха,орам къасто хаар таллар.

**Хьуьнхахь.**

*Ц1ена ду хьуьнхара х1аваъ. Абу хьуьнха талла воьду. Ж1аьла а дуьгу цо шеца. Хьун тийна хета. Амма хьуьнхахь кхехкаш дахар хуьлу. Цхьанхьа тебна цхьогал доьду, кхечанхьа хьуьнан к1оргехь генаш кегдеш лела партала ча.*

**Грамматически т1едиллар.**

* *Текста юкъара схьаязде гергара дешнаш, билгалбаккха орам.*
* *Схьаязде кхоъ х1уманан дар билгалден дош.*
* *Адаман ц1ераш карае , буха сизаш хьакха.*

Диктант 8 «Хьун»

**1алашо:** шарахь гулдина хаарш таллар. 1амийначу бакъонех пайдаэца хаар таллар.

**Хьун.**

*Хьун 1алащъян еза. Хьун кхио еза. Хьаннаша бахамна оьшу коьчал латтайо. Хьаннаша х1аваъ ц1андо. Ц1ена х1аваъ могашаллина оьшуш ду.*

*Хьуьнхахь ц1ераш яго мегар дац. Хьуьнан доттаг1 хила веза. Хьун ларъян еза.*

**Грамматически т1едиллар.**

* *Къасторан хьаьркаш йолу дешнаш схьаязде.*
* *Гергара дешнаш караде, церан орам билгалбаккха.*
* *Хьалхарчу предложенехь мукъачу элпашна буха цхьа сиз, мукъазчаьрна буха ши сиз хьакха.*
* *Дешдакъошка декъа дешнаш: хьаннаша, могашаллина, хьуьнан*